સામગ્રી: મૃતક યુવાન પ્રદીપ રાઠોડ

આ દલિત યુવાનની હત્યા થઈ હતી ત્યારે તેમના પરિવારે આરોપ કરતાં કહ્યું હતું કે ઘોડી રાખવાના કારણસર તેની હત્યા કરવામાં આવી છે. 

પરિવારજનોનો આરોપ હતો કે બાજુના ગામના દરબારોએ ઘોડી નહીં રાખવા અને જાનથી મારી નાખવાની ધમકી આપી હતી. 

પ્રદીપ નામના આ યુવાનની હત્યા બાદ પોલીસે તાત્કાલિક ધોરણે તપાસ હાથ ધરી હતી. પરંતુ હત્યાના સમયથી અત્યાર સુધી એક પણ આરોપીની ધરપકડ કરી ન હતી. 

હવે પોલીસે એક આરોપીની ધરપકડ કરી છે. પોલીસના જણાવ્યા પ્રમાણે હત્યા પાછળ છેડતીનો મામલો છે. 

પોલીસ તપાસમાં શું થયો ખુલાસો? 

પોલીસે આ કેસમાં અલગ અલગ ટીમો બનાવી તપાસ હાથ ધરી હતી. 

જેમાં જાણવા મળ્યું છે કે આ હત્યા ઘોડી રાખવા મામલે નહીં પરંતુ એક પરણિત મહિલાની છેડતીના મામલે કરવામાં આવી હતી. 

આ મામલે બીબીસી સાથે વાત કરતા પાલિતાણાના ડીવાએસપી પી.પી. પિરોજિયાએ કહ્યું, "આ મામલે અમે ધંધુકાના પડાણા ગામથી એક શખ્સને પકડ્યો છે અને પોલીસ સમક્ષ તેમણે ગુનાની કબૂલાત પણ કરી લીધી છે."

તપાસ મામલે બોલતા પિરોજિયાએ કહ્યું, "પોલીસે અલગ અલગ ટીમો બનાવી હતી અને શકમંદોની પૂછપરછ ચાલુ રાખી હતી. જેમાં આ શખ્સનું નામ ખૂલતા પોલીસે તેને શોધવા માટે કાર્યવાહી હાથ ધરી હતી. જે બાદ તેનું લોકેશન મળી આવતા પડાણાથી તેમને ઉમરાળા લઈ આવવામાં આવ્યો હતો. જ્યાં તેની ધરપકડ કરવામાં આવી હતી."

તમે આ વાંચ્યું કે નહીં?

તેમણે કહ્યું, "આ શખ્સે પીપરાળી ગામે વાડી ભાગમાં રાખેલી હતી. ત્યારે આ મૃતક યુવાન તેમની પત્નીની છેડતી કરતો હતો. જેથી આ મામલે બોલાચાલી થતા તેની હત્યા કરવામાં આવી છે."

પિરોજિયાના જણાવ્યા પ્રમાણે આ આરોપીને આવતીકાલે કોર્ટમાં રજૂ કરવામાં આવશે. 

ભાવનગરના એસપી પી.એલ.માલે આ મામલે વાત કરતા પીટીઆઈને જણાવ્યું હતું કે પ્રદીપ આરોપીની પત્નીની ખેતમજૂરી કરવા જાય તે સમયે છેડતી કરતો હતો. હત્યા બાદ સમગ્ર પરિવાર ખેતર છોડીને જતો રહ્યો હતો. 

તેમણે કહ્યું, "આ હત્યાના દિવસ બાદ જ આરોપીનો પરિવાર ગુમ થઈ ગયો હતો. જે બાદ પોલીસે આ દીશામાં પણ તપાસ ચલાવી હતી. અંતે પોલીસ આરોપીના ગામ પહોંચી હતી અને ઉમરાળા લાવી તેમની ધરપકડ કરી હતી."

કેવી રીતે થઈ હત્યા? 

પોલીસે ધરપકડ કરી તે આરોપી

પોલીસે જાહેર કરેલ પ્રેસ રિલિઝમાં જણાવાયું છે કે ધરપકડ કરાયેલો આરોપી અમદાવાદના ધંધુકા તાલુકાના પડાણા ગામના રહેવાસી છે અને તેમણે ભાવનગરના પીપરાળી ગામે વાડી ભાગમાં રાખી હતી. જ્યાં તેમનો પરિવાર ખેતીકામ કરતો હતો. સમગ્ર પરિવાર...\nઅગાઉની સામગ્રીનો સારાંશ નીચે મુજબ કરી શકાય છે:
ભાવનગરના ટીંબી ગામે ગત માર્ચ મહિનામાં થયેલી દલિત યુવાનની હત્યામાં હવે નવો વળાંક આવ્યો છે.